cyanic-selkie/wikianc huggingface dataset:
ขุนรองปลัดชู
อนุสรณ์สถาน
หลังจากนั้น 11 ปี ชาวเมืองวิเศษไชยชาญได้สร้าง "วัดสี่ร้อย" ขึ้น เพื่ออุทิศส่วนกุศลและเป็นอนุสรณ์แก่ขุนรองปลัดชูและผู้เสียชีวิตจากกองอาทมาตทั้งหมดเมื่อ พ.ศ. 2313 (ปัจจุบันอยู่ในความปกครองของบ้านสี่ร้อย หมู่ 4 ตำบลสี่ร้อย อำเภอวิเศษชัยชาญ จังหวัดอ่างทอง) ต่อมาในปี พ.ศ. 2550 จึงได้มีการจัดสร้างอนุสาวรีย์ขุนรองปลัดชูขึ้นภายในบริเวณวัดสี่ร้อย และได้มีการทำพิธีเปิดอนุสาวรีย์แห่งนี้โดยเทศบาลตำบลบางจัก จังหวัดอ่างทอง เมื่อวันที่ 21 พฤศจิกายน พ.ศ. 2553
ในวัฒนธรรมร่วมสมัย
คึกเดช กันตามระ ศิลปิน และนักวิชาการประวัติศาสตร์ศิลปะสมัยกรุงศรีอยุธยา ได้นำชีวประวัติของขุนรองปลัดชูมาสร้างเป็นนวนิยายอิงประวัติศาสตร์ในชื่อ "ขุนดาบทนายเลือก" โดยสร้างเหตุการณ์ชีวประวัติสมมติของขุนรองปลัดชูในฐานะวีระบุรุษผู้รอดชีวิตเพียงคนเดียวที่ตกเป็นเชลยแก่กองทัพพม่าในวีรกรรมที่อ่าวหว้าขาว ซึ่งเป็นเรื่องที่เขียนขึ้นเพิ่มเติมตามแบบฉบับบันเทิงคดีโดยสอดแทรกฉากการต่อสู้ด้วยศิลปะการต่อสู้ของไทยประเภทต่าง ๆ และวรรณกรรมร่วมสมัยกรุงศรีอยุธยา ได้รับการกล่าวถึงจากนักวิชาการด้านประวัติศาสตร์ว่ามีเนื้อหาที่มีการศึกษาค้นคว้าบริบทด้านประวัติศาสตร์ วัฒนธรรม ขนบธรรมเนียมประเพณี และศาสนามาเป็นอย่างดี เผยแพร่ครั้งแรกในรูปแบบบทละครวิทยุ ความยาว 500 หน้า จำนวน 23 ตอน กระจายเสียงทางสถานีวิทยุแห่งจุฬาลงกรณ์มหาวิทยาลัย พร้อมทั้งตีพิมพ์บทนวนิยายเป็นตอนลงในนิตยสารพราว และได้มีการรวบรวมต้นฉบับจัดพิมพ์เป็นเล่มกับสำนักพิมพ์จุฬาลงกรณ์มหาวิทยาลัย เมื่อ พ.ศ. 2550 ต่อมาได้มีการแต่งบทละครวิทยุภาคต่อเพิ่มเติมในชื่อ "ชูสิทธินาปาติโจ ขุนดาบทนายเลือก 2" ถ่ายทอดเสียงในรูปแบบบทละครวิทยุ ความยาว 500 หน้า จำนวน 15 ตอน พร้อมตีพิมพ์บทนวนิยายเป็นตอนลงในนิตยสารดิฉัน และรวบรวมต้นฉบับตีพิมพ์เป็นเล่มกับสำนักพิมพ์จุฬาลงกรณ์มหาวิทยาลัย เมื่อ พ.ศ. 2552
พงษ์พัฒน์ เพชรรัตน์ นักเขียนการ์ตูนชาวไทย ได้นำชีวประวัติบางส่วนของขุนรองปลัดชูไปดัดแปลงเป็นตัวละครเอกในการ์ตูนเรื่อง กองอาทมาตประกาศศึก เมื่อ พ.ศ. 2550 การ์ตูนเรื่องดังกล่าวได้รับรางวัลชมเชยในงานประกาศผลรางวัลมังงะนานาชาติ ครั้งที่ 3 ที่ประเทศญี่ปุ่น เมื่อ พ.ศ. 2552
ในปี พ.ศ. 2554 บริษัทบีบีพิคเจอร์ได้สร้างภาพยนตร์เรื่อง ขุนรองปลัดชู วีรชนคนถูกลืม ด้วยวัตถุประสงค์ที่จะกระตุ้นจิตสำนึกคนไทยให้รู้สึกสำนึกรักในแผ่นดินเกิดให้มากขึ้น โดยมี สุทธิพงษ์ ธรรมวุฒิ รับบทเป็นขุนรองปลัดชู กำกับภาพยนตร์โดย สุรัสวดี เชื้อชาติ ภาพยนตร์เรื่องนี้ได้มีการฉายให้ชมฟรีที่โรงภาพยนตร์สกาล่า ระหว่างวันที่ 7–11 กรกฎาคม พ.ศ. 2554 และแพร่ภาพทั่วประเทศผ่านทางสถานีโทรทัศน์ไทยพีบีเอสในวันที่ 9 กรกฎาคม พ.ศ. 2554 เวลา 22.00 น. หลังจากนั้นจึงมีการออกอากาศซ้ำโดยแบ่งเนื้อหาออกเป็น 9 ตอน ประกอบการอภิปรายเชิงวิชาการประวัติศาสตร์ ในรายการ ถกหนังเห็นคน ทางสถานีโทรทัศน์ไทยพีบีเอส ทุกวันจันทร์ เวลา 23.00–24.00 น. เริ่มในวันที่ 11 กรกฎาคม พ.ศ. 2554
และภาพยนตร์เรื่อง ๔๐๐ นักรบ ขุนรองปลัดชู สร้างโดย พยัพ คำพันธุ์ นำแสดงโดย พรเลิศ พิพัฒน์รุ่งเรือง, ขวัญจิรา บัวคง, พยัพ คำพันธุ์, ศุภกร กิจสุวรรณ ในปี พ.ศ. 2560
ปี 2553 ค่ายเกม gameindy ค่ายเกมคนไทยได้พัฒนาเกมโดยอ้างอิงเนื้อเรื่องตัวละครบ้างส่วนจากเนื่อเรื่องขุนรองปลัดชู โดยชื่อเกมว่า 400 online และยังคงให้บริการในปัจจุบัน ทาง fourhundred.gameindy.com
สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)
สตาร์ วอร์ส: เดอะ โคลน วอร์ส (Star Wars: The Clone Wars) เป็นแอนิเมชันชุดในรูปแบบคอมพิวเตอร์แอนิเมชัน สร้างโดย จอร์จ ลูคัส ซีรีส์เริ่มต้นจากการฉาย สตาร์ วอร์ส: สงครามโคลน ในโรงภาพยนตร์เมื่อวันที่ 15 สิงหาคม ค.ศ. 2008 ก่อนที่ตัวซีรีส์เองจะออกอากาศบน การ์ตูนเน็ตเวิร์ค เมื่อวันที่ 3 ตุลาคม ค.ศ. 2008 ซีรีส์ดำเนินเรื่องอยู่ในกาแลกซีสมมติ สตาร์ วอร์ส ช่วงระยะเวลาสามปีระหว่างภาพยนตร์ เอพพิโซด 2 กองทัพโคลนส์จู่โจม และ เอพพิโซด 3 ซิธชำระแค้น ซีรีส์นี้เป็นการรีบูต สตาร์ วอร์ส: สงครามมนุษย์โคลน (2003–2005) ซึ่งเป็นแอนิเมชันสองมิติที่ออกอากาศไปก่อนหน้านี้ เดอะ โคลน วอร์ส มีความยาวในแต่ละตอนประมาณ 22 นาที เพื่อเติมเต็มช่องว่างครึ่งชั่วโมงของรายการโทรทัศน์ ซึ่งซีรีส์ก่อนหน้านี้มีความยาวเพียงแค่ 3–15 นาทีต่อตอน เดฟ ฟิโลนี เคยเป็นผู้อำนวยการดูแลของซีรีส์
เดอะ โคลน วอร์ส ประสบความสำเร็จอย่างมาก กลายเป็นหนึ่งในรายการที่มีเรตติงสูงสุดของการ์ตูนเน็ตเวิร์คในช่วงการออกอากาศครั้งแรก ตลอดระยะเวลาที่ออกอากาศ ซีรีส์ได้รับการตอบรับเป็นอย่างดีจากนักวิจารณ์ โดยได้รับการยกย่องในเรื่องบท, ฉากโลดโผน, ตัวละคร, งานด้านภาพ, การพากย์เสียง, สไตล์ศิลปะ, แอนิเมชัน, ดนตรี, ขนาดและโทน ซีรีส์นี้ยังได้รับความสนใจจากแฟน ๆ จำนวนมาก และยังได้รับการเสนอชื่อเข้าชิงรางวัลมากมาย รวมถึง รางวัลเดย์ไทม์เอมมีและรางวัลแอนนี
ช่วงต้นปี ค.ศ. 2013 ลูคัสฟิล์มประกาศว่า เดอะ โคลน วอร์ส จะ "ยุติการสร้าง" โดยแอนิเมชันสิบสามตอนซึ่งรวมกันเป็นปีหกนั้นเปิดให้ชมใน เน็ตฟลิกซ์ เฉพาะในสหรัฐ พร้อมกับซีรีส์ทั้งหมด เริ่มตั้งแต่วันที่ 7 มีนาคม ค.ศ. 2014 โครงการ เดอะ โคลน วอร์ส เลกาซี เป็นการดัดแปลงเรื่องราวที่ไม่ได้สร้างให้กลายเป็นรูปแบบสื่ออื่น เช่น การ์ตูนและนวนิยาย ซีรีส์ได้รับการฟื้นฟูสำหรับปีเจ็ดซึ่งเป็นปีสุดท้ายประกอบด้วยสิบสองตอน ออกอากาศครั้งแรกบน ดิสนีย์+ เมื่อวันที่ 21 กุมภาพันธ์ ค.ศ. 2020
ซีรีส์ที่เกี่ยวข้อง สตาร์ วอร์ส เรเบลส์ ออกอากาศช่วงระหว่างปีหกและปีเจ็ดของ เดอะ โคลน วอร์ส โดยมีตัวละครจาก เดอะ โคลน วอร์ส ปรากฏตัวใน เรเบลส์ ประกอบด้วย กัปตันเรกซ์, อาโซกา ทาโนและมอล สตาร์ วอร์ส: ทีมโคตรโคลนมหากาฬ เป็นซีรีส์แยกที่มีเนื้อเรื่องเกี่ยวกับทีมโคลนทรูปเปอร์ ที่ปรากฏตัวในปีเจ็ดของ เดอะ โคลน วอร์ส ออกอากาศเมื่อวันที่ 4 พฤษภาคม ค.ศ. 2021
อาหารอินเดีย
อาหารอินเดีย เป็นชื่อเรียกโดยรวมของอาหารในอนุทวีปอินเดียซึ่งมีลักษณะร่วมกันคือใช้เครื่องเทศ สมุนไพรและผักหรือผลไม้มาก มีทั้งพืชผักที่ปลูกในประเทศอินเดียและจากที่อื่น ๆ นิยมกินอาหารมังสวิรัติในสังคมชาวอินเดีย แต่ละครอบครัวจะเลือกสรรและพัฒนาเทคนิคการทำอาหารทำให้มีความแตกต่างกันไปในแต่ละภูมิภาค สะท้อนให้เห็นถึงความหลากหลายทางด้านประชากรในอินเดีย
ความเชื่อของชาวฮินดูและวัฒนธรรมมีบทบาทต่อวิวัฒนาการของอาหารอินเดีย แต่ในภาพรวม อาหารทั่วประเทศอินเดียพัฒนามาจากปฏิสัมพันธ์ทางวัฒนธรรมทั้งจากชาวมองโกลและยุโรปทำให้ได้อาหารที่เป็นเอกลักษณ์ของตนเอง การค้าเครื่องเทศระหว่างอินเดียและยุโรปเป็นตัวเร่งหลักสำหรับการค้นพบอินเดียของชาวยุโรป ยุคอาณานิคมได้ทำให้เกิดการผสมผสานระหว่างอาหารยุโรปกับอาหารอินเดียเพิ่มความยืดหยุ่นทำให้เกิดความหลากหลายมากขึ้น  อาหารอินเดียมีอิทธิพลต่ออาหารทั่วโลกโดยเฉพาะเอเชียตะวันออกเฉียงใต้และหมู่เกาะแคริบเบียน
ส่วนผสม
เครื่องปรุงที่โดดเด่นของอาหารอินเดีย ได้แก่ ข้าว, อัตตะ (atta)  (แป้งสาลีโฮลวีท) และเมล็ดถั่วหลายชนิด ที่สำคัญได้แก่ masoor (ส่วนใหญ่เป็นเม็ดถั่วเลนทิลสีแดง) channa (ถั่วเขียวเบงกอล) toor urad และถั่วเขียว เมล็ดถั่วอาจรับประทานทั้งเม็ด แบบเป็นซีก หรือทำเป็นแป้ง
แกงแบบอินเดียส่วนใหญ่ปรุงด้วยน้ำมันพืช ในภาคเหนือและตะวันตกของอินเดียนิยมน้ำมันถั่วลิสงสำหรับการทำอาหารในขณะที่ในภาคตะวันออกของอินเดียมีการใช้น้ำมันมัสตาร์ดมาก น้ำมันมะพร้าวใช้กันอย่างแพร่หลายตามแนวชายฝั่งตะวันตกโดยเฉพาะอย่างยิ่งในรัฐเกรละ น้ำมันงานิยมทั่วไปในภาคใต้ ในปัจจุบัน น้ำมันเมล็ดทานตะวันและน้ำมันถั่วเหลืองได้รับความนิยมทั่วไปในอินเดีย เนยเทียมหรือที่เรียกว่า ghee Vanaspati เป็นที่นิยมมากขึ้น ฆีแบบดั้งเดิมมีการใช้น้อยลง
เครื่องเทศที่สำคัญและใช้บ่อยในอาหารอินเดียมีพริกขี้หนู เมล็ดมัสตาร์ดสีดำ (rai) ยี่หร่า (jeera) ขมิ้นชัน (haldi, manjal) เมล็ดฟีนูกรีก (methi) ขิง (adrak, inji) ผักชี (dhania) และกระเทียม (lehsun, poondu) เครื่องเทศผสมที่นิยมคือการัม มะสะล่า garam masala ผงที่มักจะมีเครื่องเทศแห้งห้าอย่างหรือมากกว่าโดยเฉพาะ กระวาน อบเชย และกานพลู Goda masala เป็นเครื่องเทศผสมที่คล้ายกันเป็นที่นิยมในรัฐมหาราษฏระ ใบไม้ที่ใช้โดยทั่วไปคือใบกระวาน ใบผักชี ใบฟีนูกรีก และใบสะระแหน่ พบในอาหารอินเดียใต้ อาหารหวานนิยมปรุงรสด้วยกระวาน, หญ้าฝรั่น ลูกจันทน์เทศและกลิ่นกุหลาบ
เอล (เบียร์)
เอล เป็นเบียร์ที่หมักโดยใช้ยีสต์ประเภท หมักลอยผิว (top-fermenting yeast) ที่อุณหภูมิปกติของห้องใต้ดินประมาณ 15-20 องศาเซลเซียส ซึ่งเป็นอุณหภูมิที่สูงกว่าที่ใช้ในการหมักลาเกอร์ และมักจะเสิร์ฟที่อุณหภูมิสูงกว่าด้วยเช่นกัน โดยปกติแล้วจะมีแอลกอฮอล์ที่สูงกว่า และน้ำเบียร์จะเข้มข้นกว่าลาเกอร์
ในยุคที่ก่อนจะมีการนำฮอปส์จากประเทศเนเธอร์แลนด์ เข้าสู่ประเทศอังกฤษ ในคริสต์ศตวรรษที่ 15 นั้น คำว่า "เอล" หมายถึงเฉพาะเครื่องดื่มที่หมักโดยไม่มีฮอปส์ และต่อมาคำว่า "เบียร์" ใช้หมายถึงเครื่องดื่มจากการหมักที่ผสมฮอปส์ ในปัจจุบันนี้ความแตกต่างในลักษณะนี้ได้ถูกเลิกใช้ไปแล้ว ในหลายรัฐของสหรัฐอเมริกานั้น กฎหมายรัฐได้ระบุให้คำ "เอล" นั้นหมายถึง เครื่องดื่มแอลกอฮอล์ใด ๆ จากการหมักธัญพืช ที่มีระดับแอลกอฮอล์สูงเกินกว่าระดับแอลกอฮอล์ของเครื่องดื่มที่จะเรียกว่า "เบียร์" ได้ตามกฎหมาย โดยไม่คำนึงถึงลักษณะของการหมักและประเภทของยีสต์ที่ใช้ การใช้คำในลักษณะนี้เป็นการใช้คำที่เรียกได้ว่าก่อให้เกิดความสับสน
ในอดีต ชาวเวลส์และชาวสก็อต มีเอลที่แตกต่างกัน 2 ประเภท คือ คอมมอนเอล และ สไปซ์เอล
มิชชั่น:อิมพอสซิเบิ้ล ปฏิบัติการไร้เงา
มิชชั่น:อิมพอสซิเบิ้ล ปฏิบัติการไร้เงา (Mission: Impossible – Ghost Protocol) เป็นภาพยนตร์โลดโผน/สายลับที่จัดฉายในปลายปี ค.ศ. 2011 และเป็นภาค 4 ของซีรีส์ มิชชั่น:อิมพอสซิเบิ้ล โดยมีนักแสดงอย่าง ทอม ครูซ มารับบทเป็นตัวแทนหน่วยไอเอ็มเอฟ ซึ่งมีชื่อว่า อีธาน ฮันท์ และเป็นภาพยนตร์ไลฟ์แอ็คชั่นเรื่องแรกที่แบรด เบิร์ด กำกับ ภาพยนตร์เรื่องนี้เปิดตัวในอเมริกาเหนือวันที่ 16 ธันวาคม ค.ศ. 2011
เรื่องย่อ
ที่บูดาเปสต์ เจ้าหน้าที่เทรเวอร์ ฮานาเวย์ ถูกนักฆ่าสาว ซาบีน มอโรสังหารระหว่างปฏิบัติภารกิจสืบหาบุคคลลึกลับในชื่อ "โคบอลต์" ทำให้หัวหน้าทีมของฮานาเวย์ เจน คาร์เตอร์และเจ้าหน้าที่ภาคสนามคนใหม่ เบนจี้ ดันน์ ต้องพาตัวอีธาน ฮันต์และแหล่งข่าวออกมาจากคุกในมอสโก ฮันต์ได้รับภารกิจให้เข้าไปค้นหาเอกสารลับที่อยู่ในพระราชวังเครมลิน ซึ่งจะบ่งชี้ได้ว่าใครคือโคบอลต์ แต่ในระหว่างที่ปฏิบัติภารกิจอยู่นั้น กลับมีคนส่งสัญญาณเตือนพวกทหารรัสเซีย ต่อมาพระราชวังเครมลินก็ถูกระเบิด แม้ว่าคาร์เตอร์และดันน์จะหนีไปได้ แต่ฮันต์ซึ่งบาดเจ็บก็ถูกจับกุมและตกเป็นผู้ต้องหาในการก่อเหตุนี้
ฮันต์หลบหนีออกมาได้ หลังการพบปะกับรัฐมนตรีของ IMF และนักวิเคราะห์ วิลเลียม แบรนต์ ทั้งสามก็ถูกลอบโจมตีโดยเจ้าหน้าที่รัสเซีย รัฐมนตรีถูกสังหาร ส่วนฮันต์และแบรนต์ต้องหนีไปรวมกับคาร์เตอร์และดันน์ ในขณะที่รัสเซียประกาศว่านี่เป็นการประกาศสงครามอย่างไม่เป็นทางการจากสหรัฐฯ ประธานาธิบดีสหรัฐฯ ก็สั่งเริ่ม "ปฏิบัติการไร้เงา" แสดงความไม่รับผิดชอบและรับรู้ถึงการมีอยู่ของหน่วย IMF ที่ถูกหมายหัวว่าเป็นผู้ก่อเหตุ ฮันต์และเพื่อนร่วมทีมเริ่มสืบ พบว่าโคบอลต์คือ เคิร์ต เฮนดริกส์ ผู้เชี่ยวชาญด้านอาวุธนิวเคลียร์ และเป็นผู้อยู่หลังเหตุระเบิดที่เครมลินเพื่อกลบเกลื่อนร่องรอยที่เขาเข้าไปขโมยอุปกรณ์ควบคุมอาวุธนิวเคลียร์ของรัสเซีย
อย่างไรก็ตาม เฮนดริกส์ต้องการรหัสปล่อยอาวุธซึ่งตอนนี้อยู่ที่มอโร ทีมของฮันต์สืบหาจนพบว่าการแลกเปลี่ยนจะเกิดขึ้นที่บุรจญ์เคาะลีฟะฮ์ อาคารที่สูงที่สุดในโลกในดูไบ คาร์เตอร์แยกไปต่อรองกับวิสตรอม มือขวาของเฮนดริกส์ ส่วนฮันต์และแบรนต์ไปพบมอโรเพื่อขอรหัส แต่มอโรรู้ตัวก่อนว่าแบรนต์คือสายลับ จึงเกิดการต่อสู้กัน ฮันต์ไล่ตามวิสตรอมซึ่งต่อมาเขาพบว่าเป็นเฮนดริกส์ปลอมตัวมา ส่วนคาร์เตอร์สู้กับมอโรจนมอโรร่วงลงจากอาคาร หลังภารกิจล้มเหลว ฮันต์ตั้งข้อสังเกตว่าแบรนต์อาจมีลับลมคมในกับคนในทีม แบรนต์จึงยอมเล่าว่าเดิมตนเคยเป็นเจ้าหน้าที่ภาคสนาม ทำหน้าที่ปกป้องฮันต์และจูเลีย ภรรยาของฮันต์ แต่ล้มเหลว จูเลียถูกฆ่าโดยกลุ่มนักฆ่าชาวเซอร์เบีย ส่วนฮันต์ที่ออกตามล่ากลุ่มนักฆ่าดังกล่าวก็ถูกจับกุม
หลายสัปดาห์ต่อมาที่ซีแอตเทิล ฮันต์แนะนำทีมของตนให้รู้จักกับลูเทอร์ สติกเคล และแจ้งภารกิจใหม่ ดันน์และคาร์เตอร์รับภารกิจ ส่วนแบรนต์ปฏิเสธเนื่องจากยังมีอดีตที่ไม่ดีเกี่ยวกับงานภาคสนามอยู่ ฮันต์เปิดเผยว่าการที่จูเลียตายเป็นเพียงแค่การแสดง เพื่อให้เขาเข้าใกล้บ็อกแดน เมื่อแบรนต์ได้รับฟังจึงยอมรับภารกิจ หลังทุกคนแยกย้าย ฮันต์ก็เห็นจูเลียอยู่ห่างออกไปไม่ไกล ก่อนที่ฮันต์จะปลีกตัวเพื่อไปทำภารกิจใหม่
การสร้าง
ภาพยนตร์เลือกใช้สถานที่ถ่ายทำใน ดูไบ, ปราก, มอสโก, มุมไบ และแวนคูเวอร์ และบางส่วนของภาพยนตร์ถ่ายทำด้วยกล้องไอแมกซ์ซึ่งถ่ายทำประมาณ 30 นาทีของช่วงเดินเรื่อง  นอกจากนี้ ทอม ครูซ ซึ่งรับบทเป็นอีธาน ฮันท์ ยังได้รับบทผาดโผนที่ด้านนอกของหอเบิร์จคาลิฟา ซึ่งเป็นอาคารที่สูงที่สุดในโลกด้วยตัวเอง โดยปราศจากนักแสดงแทน
การเผยแพร่
ภาพยนตร์จัดฉายรอบปฐมทัศน์ครั้งแรกในโลกที่นครดูไบในวันที่ 7 ธันวาคม และมีการให้ชมก่อนในแบบไอแมกซ์รวมถึงในรูปแบบภาพยนตร์จอยักษ์ในสหรัฐอเมริกาและแคนาดาตั้งแต่วันที่ 16 ธันวาคม ค.ศ. 2011 กับในแบบปกติทั่วไปในวันที่ 21 ธันวาคม ค.ศ. 2011
บ็อกซ์ออฟฟิศ
มิชชั่น:อิมพอสซิเบิ้ล ปฏิบัติการไร้เงา มีรายได้รวมทั่วโลกที่ 694,713,380 ดอลลาร์ ภาพยนตร์เรื่องนี้ทำรายได้รวมทั่วโลกสูงสุดเป็นอันดับ 2 ของซีรีส์ มิชชั่น:อิมพอสซิเบิ้ล
การตอบรับ
ความคิดเห็นในช่วงเริ่มให้การตอบรับในเชิงบวกอย่างมาก โดยทางรอตเทนโทเมโทส์ให้คะแนนตอบรับที่ 93 เปอร์เซ็นต์
ภาคต่อ
ในการสัมภาษณ์ครั้งล่าสุดได้เปิดเผยว่า ทอม ครูซ, ไซมอน เพ็กก์ และแบรด เบิร์ด ต่างให้ความสนใจต่อการกลับมาอีกครั้งในภาคห้าสำหรับภาพยนตร์ มิชชั่น:อิมพอสซิเบิ้ล ส่วนแบรด เบิร์ด ได้กล่าวว่าเขาอาจจะไม่ได้กลับมากำกับในภาพยนตร์ภาคห้าของซีรีส์นี้อีก
ต่อมาในวันที่ 3 สิงหาคม 2013 มีการเปิดเผยว่าคริสโตเฟอร์ แม็คควอรี จะรับหน้าที่เป็นผู้กำกับภาพยนตร์ลำดับที่ 5 ของชุดนี้ โดยมีกำหนดเปิดกล้องช่วงเดือนกุมภาพันธ์ ปี 2014 ในวันที่ 3 พฤศจิกายน ปีเดียวกัน ก็มีการประกาศกำหนดเข้าฉายของภาพยนตร์เรื่องนี้ ในวันที่ 25 ธันวาคม 2015 แต่ต่อมาทาง Paramount Pictures ได้ประกาศเลื่อนวันเข้าฉายเข้ามาเป็นวันที่ 31 กรกฎาคม 2015
ในวันที่ 22 มีนาคม 2015 ตัวอย่างภาพยนตร์แรกถูกเผยแพร่ โดยภาคที่ 5 จะใช้ชื่อว่า Mission: Impossible – Rogue Nation
หญ้ากุศะ
หญ้ากุศะ (ชื่อวิทยาศาสตร์ Desmostachya bipinnata) เป็นหญ้าในวงศ์ Gramineae (Poaceae) มีถิ่นกำเนิดที่ประเทศอินเดียและเนปาล ชอบขึ้นในที่แห้งแล้งริมฝั่งแม่น้ำ โดยจะขึ้นเป็นกอเหง้าใหญ่ ใบอวบรูปยาวเหมือนหอก ขอบใบคม ดอกเป็นช่อรูปพีระมิด หรือเป็นแท่งตั้งตรง แข็ง สีน้ำตาลอ่อน ออกดอกตลอดฤดูฝน ขยายพันธุ์ได้โดยการเพาะเมล็ด และแยกกอ
หญ้ากุศะเป็นหญ้าชนิดหนึ่งซึ่งถือกันว่ามีความสำคัญมากในศาสนาพุทธ เนื่องจากปรากฏในพุทธประวัติว่าวันก่อนที่พระโคตมพุทธเจ้าจะตรัสรู้ ทรงได้รับถวายหญ้าชนิดนี้จำนวน 8 กำมือจากพราหมณ์โสตถิยะ แล้วทรงนำไปปูรองที่ประทับนั่งในวันที่พระองค์ตรัสรู้ และนิยมนำหญ้าชนิดนี้มาประกอบพิธีกรรมทางศาสนา เช่น นำมาทำเป็นที่ประพรมน้ำพระพุทธมนต์ เป็นต้น
ชาวฮินดูนับถือว่าหญ้านี้มีความศักดิ์สิทธิ์เช่นกัน โดยนำหญ้านี้มาประกอบพิธีกรรมศักดิ์สิทธิ์ในวันแรม 15 ค่ำ​เดือน 9 หรือที่เรียกว่า กุโศตปาฎนีอมาวสยา เพื่อเป็นการบูชาพระกฤษณะ
หญ้ากุศะยังมีสรรพคุณทางยาสมุนไพร คือ ใช้ทั้งต้นเป็นยาฝาดสมาน​ขับปัสสาวะ ขับเสมหะ รากมีรสหวาน เป็นยาเย็น แก้อาการกระหายน้ำได้อีกด้วย
ท้าวทศรถ
ท้าวทศรถ เป็นพระราชโอรสของท้าวอัชบาลกับนางเทพอัปสร ครองกรุงอโยธยาต่อจากพระราชบิดา ท้าวทศรถได้กำหราบยักษ์หลายตน เช่น ปทูตทันต์ ในการศึกนั้นปทูตทันต์แผลงศรทำให้เพลารถของท้าวทศรถหัก นางไกษเกษีที่ตามเสด็จมาด้วยเห็นดังนั้นจึงนำแขนมาเทียมรถ จนในที่สุดท้าวทศรถขว้างพระขรรค์ไปใหม่ ด้วยอำนาจอันเรืองฤทธิ์ของพระขรรค์ปทูตทันต์จึงกระเด็นตกยังพื้นพสุธาคอหักตายคาที ท้าวทศรถจึงได้ให้รางวัลแก่พระนางไกษเกษีว่าในวันข้างหน้า หากนางขออะไรก็จะให้ตามที่นางขอ
ท้าวทศรถครองราชสมบัติมานานหลายปีแต่ยังไม่มีโอรส จึงอัญเชิญพระฤาษีกไลโกฏมาทำพิธีกวนข้าวทิพย์ และนำข้าวทิพย์ไปให้พระมเหสีทั้งสามเสวยจนตั้งครรภ์ และให้กำเนิดพระโอรสถึงสี่พระองค์ เมื่อโอรสอายุได้ 14 ปีก็ให้ไปเรียนวิชากับพระฤาษี
ท้าวทศรถอยู่ในราชสมบัติได้หกหมื่นปี ก็มาคิดเรื่องแบ่งสมบัติให้โอรสทั้งสี่ โดยพระพรตและพระสัตรุตจะได้ครองกรุงไกยเกษ ส่วนพระรามและพระลักษมณ์จะให้ครองเมืองอโยธยา แต่การนี้นางไกยเกษียกเรื่องของรางวัลในอดีตมาเป็นข้อต่อรอง ขอให้เนรเทศพระรามไปอยู่ในป่าสิบสี่ปี และให้พระพรตขึ้นครองราชย์แทน ท้าวทศรถเสียใจมากจนสวรรคตด้วยความตรอมพระทัย
ลักษณะของท้าวทศรถ
กายสีขาว ๑ พักตร์ ๒ กร ทรงมงกุฎยอดเดินหน(ยอดแหลม)
วัดสุคันธศีลาราม
วัดเก่าแก่สมัยต้นกรุงรัตนโกสินทร์ สมัย ร.5 ได้มีการบูรณะโดยสมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา
วัดสุคันธศีลาราม ( วัดหอมศีล )เป็นวัดที่สำคัญวัดหนึ่งของฉะเชิงเทรา แต่หมู่บ้านหอมศีลเป็นหมู่บ้าน 2 จังหวัด คืออยู่สมุทรปราการด้วยเช่นกัน มีคลองหอมศิลกั้นกลางระหว่างฉะเชิงเทรา และ สมุทรปราการ จึงเป็นวัดสำคัญของชาวสมุทรปราการด้วยเช่นกัน และ เป็นวัดที่ สมเด็จพระเจ้าบรมวงศ์เธอ เจ้าฟ้าอัษฏางค์เดชาวุธ กรมหลวงนครราชสีมา พระโอรสรัชกาลที่ ๕ ทรงบูรณปฏิสังขรณ์พระอาราม และ ทรงสร้าง ศาสนสถานวัดหลายแห่ง ซึ่งล้วน แต่มีคุณค่าทางศิลปกรรม กรมศิลปากรประกาศขึ้นทะเบียนพระอุโบสถเป็นโบราณสถานแห่งชาติเมื่อ พ.ศ. ๒๕๒๒ ต่อมาทางวัด และ บริษัท มรดกโลก จำกัด จึงได้ทำการบูรณปฏิสังขรณ์พระอารามให้อยู่ในสภาพดีดังเดิม เมื่อ พ.ศ. ๒๕๒๕ -๒๕๓๐ ตั้งแต่เริ่มสร้างวัดมาจนปัจจุบัน
1. พระอธิการ อิ่ม
2.อาจารย์ จ้อย
3.อาจาร์ย บุญ ( พระอุปัชฌาบุญญาโชติ ตำแหน่งเจ้าคณะอำเภอบางประกง ) ท่านอาจาร์ย บุญเป็นพระที่ชาวบ้านนับถือมาก รวมทั้ง สมเด็จ พระเจ้าบรมวงศ์เธอ เจ้าฟ้าอัษฏางค์เดชาวุธ กรมหลวงนครราชสีมา ด้วยทรงนับถือและเลื่อมใสท่านอาจาร์ย บุญมาก จึงทรงศรัทธาบูรณปฏิสังขรณ์ วัดหอมศิลซึ่งศาสนสถานต่างๆ ในช่วงนี้ส่วนใหญ่พระองค์ทรงสร้างถวายวัด เป็นจำนวนมาก ในช่วงระหว่าง พ.ศ. ๒๔๕๕ - ๒๔๖๕ ทรงสร้างศาสนสถาน ๑๑ แห่ง
5.อาจารย์ น้อม ( พระอธิการน้อม สีลวัณโณ )
6.อาจารย์หนู ( พระครูสุคนธสีลากร )เจ้าอาวาส องค์ปัจจุบัน
ภาพประกอบของวัดสุคันธศีลาราม
ลาเกอร์
ลาเกอร์ (Lager) เป็นเบียร์ที่มีแหล่งกำเนิดจากประเทศเยอรมนี โดยมาจากคำเยอรมัน "lagern" หมายถึง การกักเก็บ
ลาเกอร์นั้นหมักจากมอลต์ข้าวบาเลย์และฮอปส์ ด้วยยีสต์ประเภทหมักนอนก้น (bottom-fermentation yeast) ที่อุณหภูมิต่ำกว่าที่ใช้หมักเอล คือประมาณ 5 ถึง 15 องศาเซลเซียส หลังจากเสร็จกระบวนการหมักแล้ว ลาเกอร์จะถูกเก็บไว้ในห้องเย็นที่อุณหภูมิประมาณ 0 ถึง 32 องศาเซลเซียส เป็นเวลาหลายสัปดาห์ หรือ หลายเดือน ก่อนจะนำออกบริโภค ซึ่งจะทำให้เบียร์มีสีที่ใส และมีปริมาณคาร์บอนไดออกไซด์สูง เบียร์ที่เป็นที่นิยมหลายตรานั้นเป็นเบียร์ประเภทลาเกอร์
ลาเกอร์นั้นจะมีทั้งรสที่หวานจนถึงขม และทั้งสีอ่อนจนถึงสีเข้ม แต่ส่วนใหญ่แล้วจะสีค่อนข้างอ่อน และมีปริมาณคาร์บอนไดออกไซด์สูง และมีรสฮอปส์ที่ค่อนข้างเข้มข้น และระดับแอลกอฮอล์ประมาณ 3-5 เปอร์เซ็นต์โดยปริมาตร
กราวเขียว
กราวเขียว หรือ ตะพาบหัวกบ (Asian giant softshell turtles) เป็นสกุลของตะพาบจำพวกหนึ่ง พบกระจายพันธุ์อยู่ในภูมิภาคเอเชียตะวันออกเฉียงใต้ ใช้ชื่อวิทยาศาสตร์ว่า Pelochelys
และอีก 2 ชนิด ที่ยังไม่มีการศึกษาทางวิทยาศาสตร์ชัดเจน
ทุกชนิดมีลักษณะคล้ายคลึงกัน ลำตัวด้านบนสีน้ำตาลเขียว ด้านล่างสีอ่อน หัวมีลักษณะเล็กสั้นคล้ายกบหรืออึ่งอ่าง จึงเป็นที่มาของชื่อ ตามีขนาดเล็ก เมื่อเล็ก ๆ ในบางตัวอาจมีจุดสีเหลืองเล็ก ๆ กระจายทั่วไป เมื่อโตขึ้นจะกลายเป็นสีน้ำตาลเขียวแทน โดยไม่มีลวดลายใด ๆ
ขนาดโตเต็มที่อาจยาวได้ถึง 1 เมตร นับเป็นตะพาบสกุลที่มีความใหญ่ที่สุดเป็นอันดับ 2 รองจากสกุล Chitra มีพฤติกรรมชอบซุ่มซ่อนตัวใต้พื้นทรายใต้น้ำ เพื่อรอดักเหยื่อ ซึ่งได้แก่ สัตว์น้ำต่าง ๆ รวมถึงสัตว์เลื้อยคลานและสัตว์ครึ่งบกครึ่งน้ำขนาดเล็กด้วย
เขตการปกครองของสาธารณรัฐประชาชนโปแลนด์
เขตการปกครองของสาธารณรัฐประชาชนโปแลนด์คือการรับการเปลียนแปลงดินแดนมาปฏิรูปหน่วยการปกครองใหม่สาธารณรัฐประชาชนโปแลนด์ปฏิรูปหน่วยการปกครองใหม่ใน ปี 1946 ปี 1950 ปี 1957 และปี 1975 ส่วน 1975 หลังจากการล่มสลายของลัทธิคอมมิวนิสต์ในปี 1990 และจังหวัดของสาธารณรัฐประชาชนโปแลนด์ ถูกยกเลิกในปี 1999 และแทนที่ด้วยจังหวัดของสาธารณรัฐโปแลนด์ ที่ปฏิรูปหน่วยการปกครองใหม่
เฟดเอกซ์
เฟดเอกซ์ (FedEx nyse: FDX) หรือ เฟดเดกซ์ (ชื่อเรียกในสหรัฐอเมริกา) เป็นบริษัทขนส่งสัญชาติอเมริกัน ก่อตั้งโดย เฟรด สมิธ นายทหารเรือสหรัฐอเมริกา เมื่อปีพ.ศ. 2514 ที่เมืองลิตเติลร็อก ในรัฐอาร์คันซอ ก่อนที่จะย้ายบริษัทมาตั้งที่เมืองเมมฟิส ในรัฐเทนเนสซี โดยให้บริการขนส่งตั้งแต่เอกสาร ไปจนถึงสินค้าขนาดใหญ่ ทั้งทางบก และทางอากาศ ชื่อเฟดเอกซ์ นั้นเปลี่ยนมาจากชื่อเดิมของบริษัท เฟดเดรัล เอกซ์เพรส (อังกฤษ: Federal Express) เมื่อปีพ.ศ. 2537
เฟดเอกซ์ มีฐานการให้บริการหลักอยู่ที่เมมฟิส และยังมีฐานอื่นในสหรัฐอเมริกาอยู่ที่ นูอาร์ก ในรัฐนิวเจอร์ซีย์, บาร์ตัน เราจ์ ในรัฐนอร์ธแคโรไลนา, ฟอร์ทเวิร์ธ ในรัฐเท็กซัส, ไมอามี ในรัฐฟลอริดา, ลอสแอนเจลิส ในรัฐแคลิฟอร์เนีย, อังโกเรจ ในรัฐอลาสกา, อินเดียนาโพลิส ในรัฐอินเดียนา, โอกแลนด์ ในรัฐแคลิฟอร์เนีย และกำลังจะเปิดฐานที่กรีนโบโร ในรัฐนอร์ธแคโรไลนา ส่วนฐานการบริการนอกสหรัฐอเมริกาที่โทรอนโต ประเทศแคนาดา และในปีพ.ศ. 2551 ฐานให้บริการที่กว่างโจว ในประเทศจีน จะแล้วเสร็จ และเริ่มให้บริการ
เฟดเอกซ์ เป็นสมาชิกของสมาคมขนส่งทางอากาศ (ATA)
หน่วยบริการ
เฟดเอกซ์ แยกการบริการออกเป็นหน่วยต่างๆ โดยแต่ละหน่วยและมีตราสินค้าเป็นของตัวเอง ซึ่งทุกๆ ตราสินค้าจะมีคำว่า เฟด (Fed) เป็นอักษรสีม่วง และคำว่าเอกซ์ (Ex) เป็นอักษรสีต่างๆ ประจำหน่วย โดยสีของตัวบริษัทแม่นั้นจะเป็นสีแพลตินัม ส่วนตราสินค้าเดิมของเฟดเอกซ์ที่เป็นสีส้มนั้น ปัจจุบันใช้เป็นสีประจำหน่วยของ เฟดเอกซ์ เอกซ์เพรส
เรนเนลล์ตะวันออก
เรนเนลล์ตะวันออก เป็นส่วนที่อยู่ทางตอนใต้ของเกาะเรนเนลล์ในหมู่เกาะโซโลมอน โดยเรนเนลล์ตะวันออกได้รับการสถาปนาให้เป็นแหล่งมรดกโลกโดยยูเนสโกใน ค.ศ. 1998 ใน ค.ศ. 2013 คณะกรรมการมรดกโลกได้เพิ่มเรนเนลล์ตะวันออกเข้าไว้ในบัญชีแหล่งมรดกโลกที่กำลังตกอยู่ในภาวะอันตราย เนื่องจากการตัดไม้ทำลายป่าในบริเวณแหล่งมรดกโลก เรนเนลล์เป็นเกาะอะทอลล์ที่เกิดจากการยกตัวในกระบวนการธรณีแปรสันฐานที่มีขนาดที่ใหญ่ที่สุดในโลกและในส่วนของเรนเนลล์ตะวันออกนั้นอยู่ล้อมรอบทะเลสาบเตกาโน ซึ่งมีสิ่งมีชีวิตหลากหลายสปีชีส์อาศัยอยู่
ท่าอากาศยานดึสเซิลดอร์ฟ
ท่าอากาศยานดึสเซิลดอร์ฟ (Flughafen Düsseldorf) ตั้งอยู่ที่เมืองดึสเซิลดอร์ฟ ประเทศเยอรมนี เป็นท่าอากาศยานที่มีผู้ใช้บริการมากเป็นอันดับ 3 ของเยอรมนี เป็นรองจากมิวนิกและแฟรงก์เฟิร์ต และยังเป็นท่าอากาศยานหลักของสายการบินแอลทียูและลุฟต์ฮันซา
ยามเมื่อแสงดับลา
ยามเมื่อแสงดับลา (Lucid Reminiscence) คือ ภาพยนตร์สารคดีขนาดสั้น ปี พ.ศ. 2557 กำกับโดย วรรจธนภูมิ ลายสุวรรณชัย ในนามของกลุ่มอายดร็อปเปอร์ฟิลล์ โดยเป็นงานที่ผลิตให้แก่หอภาพยนตร์ (องค์การมหาชน) เพื่อรำลึกถึง "ความสำคัญในการชมภาพยนตร์ร่วมกัน" ในโรงภาพยนตร์แบบสแตนด์อโลนในประเทศไทย ที่ค่อย ๆ ล่มสลายและถูกแทนที่ด้วยโรงภาพยนตร์แบบมัลติเพล็กซ์
ภาพยนตร์เรื่องนี้นำเสนอเนื้อหาผ่านบทสัมภาษณ์เกี่ยวกับความทรงจำและประสบการณ์ที่มีต่อโรงภาพยนตร์สแตนด์อโลนของผู้กำกับภาพยนตร์และนักวิจารณ์ภาพยนตร์ชาวไทย ร่วมกับภาพของโรงภาพยนตร์ร้างในกรุงเทพฯ และฟุตเตจภาพยนตร์เก่า ซึ่งต่อมาวรรจธนภูมิได้นำเนื้อหาของภาพยนตร์เรื่องนี้ไปพัฒนาให้กลายเป็นภาพยนตร์สารคดีเชิงทดลองขนาดยาวเรื่อง นิรันดร์ราตรี (พ.ศ. 2560)
ที่มา
ภาพยนตร์เรื่องนี้ผลิตโดยกลุ่มอายดร็อปเปอร์ฟิลล์ กำกับและถ่ายทำโดย วรรจธนภูมิ ลายสุวรรณชัย โดยเป็นงานที่ผลิตให้แก่หอภาพยนตร์ (องค์การมหาชน) เพื่อรำลึกถึงวัฒนธรรมการชมภาพยนตร์ในโรงภาพยนตร์สแตนด์อโลน ที่เคยรุ่งเรืองและเป็นสถานที่พักผ่อนหย่อนใจของคนไทยส่วนหนึ่งในอดีต ก่อนที่โรงภาพยนตร์แบบมัลติเพล็กซ์ตามห้างสรรพสินค้าจะขยายตัวมาครองพื้นที่โรงภาพยนตร์กระแสหลักในประเทศไทย และทำให้โรงภาพยนตร์แบบสแตนด์อโลนจำนวนมากต้องปิดตัวไปในที่สุด
การนำเสนอเนื้อหา
สำหรับรูปแบบการนำเสนอเนื้อหาในภาพยนตร์เรื่องนี้ ผู้สร้างเลือกที่จะดำเนินเรื่องด้วยภาพสถาปัตยกรรมและเศษซากต่าง ๆ ภายในโรงภาพยนตร์ร้างในกรุงเทพฯ ที่บันทึกมาจากโรงภาพยนตร์ปารีสและโรงภาพยนตร์อุดมสุข พร้อมไปกับเสียงคำให้สัมภาษณ์ของผู้กำกับภาพยนตร์และนักวิจารณ์ภาพยนตร์ชาวไทยรวม 3 คน ได้แก่ สมเกียรติ วิทุรานิช, กิตติศักดิ์ สุวรรณโภคิน และมโนธรรม เทียมเทียบรัตน์ เกี่ยวกับความทรงจำและประสบการณ์ที่แต่ละคนมีต่อการชมภาพยนตร์ในโรงภาพยนตร์สแตนด์อโลนในอดีต รวมถึงทัศนคติที่มีต่อการเปลี่ยนผ่านจากยุคโรงภาพยนตร์สแตนด์อโลนสู่โรงภาพยนตร์แบบมัลติเพล็กซ์
การเข้าฉาย
ภาพยนตร์เรื่องนี้ได้รับเลือกให้เข้าฉายในโปรแกรมพิเศษของเทศกาลภาพยนตร์สารคดีนานาชาติศาลายา ครั้งที่ 5 เมื่อวันที่ 26 มีนาคม พ.ศ. 2558 และเข้าฉายในงานภาพยนตร์สั้นมาราธอน ของเทศกาลภาพยนตร์สั้น ครั้งที่ 19 เมื่อวันที่ 29 กรกฎาคม พ.ศ. 2558 นอกจากนั้นยังได้รับเลือกให้ฉายในโปรแกรมภาพยนตร์สั้น "ฟิล์มไวรัสไวด์ไทป์ 2014" ที่จัดโดยกลุ่มฟิล์มไวรัสร่วมกับห้องสมุดเดอะรีดดิงรูม เมื่อวันที่ 31 พฤษภาคม พ.ศ. 2558 ด้วย
สเตาต์
สเตาต์ (stout) เป็นเบียร์สีเข้ม เนื่องมาจากการใช้เมล็ดข้าวมอลต์ ที่ผ่านการคั่วหรืออบเป็นเวลานาน. สเตาต์นั้นแรกเริ่มเดิมที ถือเป็นประเภทหนึ่งของเบียร์พอร์เตอร์ ซึ่งผลิตและจำหน่ายในกรุงลอนดอนประมาณปี ค.ศ. 1730 และกลายเป็นที่นิยมในอังกฤษและไอร์แลนด์ นอกจากนั้นยังเป็นที่นิยมพอสมควรในแคนาดาและออสเตรเลีย และเริ่มได้รับความนิยมในสหรัฐอเมริกา
สเตาต์เป็นเบียร์สีเข้มเนื่องจากใช้ข้าวมอลต์อบหรือคั่วเป็นเวลานาน เป็นเครื่องดื่มที่คล้ายพอร์เตอร์ที่มีแอลกอฮอล์สูง มีสีดำ แต่มีรสฝาดมากกว่า ซึ่งสเตาต์เป็นเครื่องดื่มที่มีความเข้มข้นมากที่สุด
คำว่า "สเตาต์" นั้น เริ่มใช้ครั้งแรกจาก "สเตาต์-พอร์เตอร์" หมักโดยบริษัทกินเนสแห่งไอร์แลนด์ ในปี ค.ศ. 1820 ซึ่งเป็นผุ้ผลิตพอร์เตอร์มาตั้งแต่ปี ค.ศ. 1759 สเตาต์นั้นต่างจากพอร์เตอร์โดยมีสีเข้มกว่า เนื่องจากการใช้ปริมาณของข้าวมอลต์คั่วที่มากกว่า สเตาต์และพอร์เตอร์นี้บางครั้งก็ยากที่จะแยกแยะความแตกต่างได้ถ้าไม่ได้สังเกตจากป้ายที่ติดมา
ร็อกโอเปรา
ร็อกโอเปรา (rock opera) คืองานดนตรีร็อกที่เล่าเรื่องเป็นหลายส่วน หลายเพลง อย่างไรก็ตาม ไม่ใช่อุปรากร เพลงร็อกโอเปราแตกต่างจากอัลบั้มร็อกทั่วไป ที่มีเพลงที่ไม่ได้รวมเป็นหนึ่งเดียวกัน จากเรื่องราวหรือการเล่าเรื่อง การพัฒนาในปัจจุบันแตกแขนงเป็น เมทัลโอเปรา, พังก์ร็อกโอเปรา, และแร็ปโอเปรา (บางครั้งเรียก ฮิปโฮเปรา)
ร็อกโอเปรา เล่าเรื่องราวที่สอดคล้องกันและอาจเกี่ยวข้องกับการแสดงเพลง ราวกับว่าร้องโดยตัวละครที่แตกต่างกันในละครชีวิต ร็อกโอเปราอาจแสดงหรือไม่แสดงบนเวทีก็เป็นไปได้ ในการบันทึกเสียงอัลบั้มเปรียบเสมือนอัลบั้มแนวคิด อย่างไรก็ตามส่วนหลังอาจเป็นแค่แสดงอารมณ์หรือคงเนื้อเรื่องไว้
โคลิน เฟลมิงจาก ดิแอตแลนติก ได้กล่าวว่าอัลบั้ม The Story of Simon Simopath (1967) ของวงไซเคเดลิกจากอังกฤษที่ชื่อ เนอร์วานา ถือเป็นโอเปราร็อกผลงานแรก
พระยาราชวงศ์ (บุญศรี บุตรรัตน์)
พระประวัติ
พระยาราชวงศ์ (น้อยบุญศรี บุตรรัตน์) หรือ เจ้าน้อยบุญศรี เป็นโอรสองค์โตในเจ้าราชบุตร (เจ้าหนานขัตติยะ) ต้นสกุลบุตรรัตน์ กับแม่เจ้าพิมพา มีเจ้าน้องร่วมเจ้าบิดามารดาอีก 5 คน ได้แก่
1.เจ้าหนานอินต๊ะ บุตรรัตน์ สมรสกับเจ้านกแก้ว บุตรรัตน์
2.เจ้าน้อยจุ๋งแก้ว บุตรรัตน์ สมรสกับแม่นายมา บุตรรัตน์
3.เจ้าเฮือนแก้ว วังซ้าย สมรสกับเจ้าหนานพรหม วังซ้าย
4.เจ้าน้อยแก้วเมืองมา สระแสง เป็นผู้อุปถัมภ์การสร้างวัดสถานหรือวัดสวรรคนิเวศในปัจจุบัน สมรสกับเจ้าคำปันดี
พระยาราชวงศ์ (เจ้าน้อยบุญศรี บุตรรัตน์) ถึงแก่อนิจกรรม เมื่อปี พ.ศ. 2445 จากการทำอัตวินิบาตกรรมโดยดื่มยาพิษพร้อมกับชายาเจ้าเวียงชื่น เทพวงศ์ ในคุ้มเจ้าราชวงศ์ (ปัจจุบันคุ้มนี้รื้อไปแล้ว)
เหตุการณ์กบฎเงี้ยวปล้นเมืองแพร่
ในปีพ.ศ. 2445 ได้เกิดความไม่สงบขึ้นในเมืองแพร่ โดยพวกไทใหญ่หรือเงี้ยวที่ได้เข้ามาอยู่อาศัยในเมืองแพร่ และทำมาหากินในการขุดพลอย ประเภทพลอยไพลินที่ตำบลบ่อแก้ว อำเภอเด่นชัย จังหวัดแพร่ในปัจจุบัน ได้ทำการก่อจลาจลในเมืองแพร่เมื่อวันที่ 25 กรกฎาคม พ.ศ. 2445 จากเหตุการณ์ครั้งนี้ เจ้าหลวงนครแพร่ถูกกล่าวหาว่าคบกับพวกเงี้ยว จากหลักฐานต่างๆ เจ้าหลวงนครแพร่ เจ้าราชบุตร เจ้าไชยสงคราม มีส่วนสนับสนุนให้กองโจรเงี้ยวก่อการกบฎขึ้นอย่างแน่นอน และเชื่อว่าต้องมีการตระเตรียมการล่วงหน้ามาช้านานพอสมควรก่อนที่เจ้าพระยาสุรศักดิ์มนตรีจะได้ชำระความผิดผู้ใด เจ้าราชวงศ์และชายา ก็ตกใจกลัวความผิด ดื่มยาพิษฆ่าตัวตายเสียก่อน เพราะได้ข่าวลือว่ารัฐบาลจะประหารชีวิตผู้เกี่ยวข้องกับขบฎเงี้ยวทุกคน
โอรส-ธิดา
พระยาราชวงศ์ (เจ้าน้อยบุญศรี บุตรรัตน์) เสกสมรสกับเจ้าเวียงชื่น เทพวงศ์ มีโอรส-ธิดา 3 คน ได้แก่
นานา (ย่านในกรุงเทพมหานคร)
ชื่อ "นานา" มาจากนามสกุลของนายเล็ก นานา อดีตนักการเมืองและนักธุรกิจอสังหาริมทรัพย์ชาวไทยเชื้อสายอินเดีย ผู้ซึ่งเป็นเจ้าของที่ดินจำนวนมากในกรุงเทพมหานคร จนได้รับฉายาว่า "ราชาที่ดินกรุงเทพฯ" ซึ่งเป็นผู้ริเริ่มธุรกิจในย่านนี้ โดยมีสถานที่สำคัญใกล้เคียง คือ สถานีรถไฟฟ้านานา ตั้งอยู่บริเวณปากซอยสุขุมวิท 7 ห่างออกไปประมาณ 300 เมตร และนานาพลาซ่า ศูนย์การค้าสำคัญของย่านนี้ ซึ่งอยู่ในซอยสุขุมวิท 4
บริเวณรอบ ๆ แยกนานา รวมถึงในซอยสุขุมวิท 3 และ 4 เป็นแหล่งที่เป็นที่รู้จักกันดีในแง่ของความเป็นย่านโคมแดง เช่นเดียวกับ ย่านพัฒน์พงศ์, ธนิยะ หรือซอยคาวบอย อันเป็นแหล่งรวมสถานบันเทิงยามค่ำคืนจำนวนมาก ทั้ง ผับ, บาร์, ดิสโก้เทค (รวมถึงมีการขายบริการทางเพศด้วย)  เป็นที่รู้จักกันดีของชาวต่างประเทศ   รวมถึงยังเป็นที่อยู่อาศัยของชาวต่างประเทศจำนวนมาก ในหลากหลายเชื้อชาติและศาสนา ถือว่าเป็นย่านที่มีการพัฒนาและความเจริญ มีอาคารชุดหรือคอนโดมิเนียมขนาดใหญ่สร้างขึ้นอยู่ข้างเคียง
ประวัติ
แต่เดิมบริเวณย่านนานาเรียกว่า ทุ่งบางกะปิ ภายหลังมีกลุ่มผู้มีรายได้สูง เจ้านายในพระราชวงศ์ ข้าราชการระดับสูงและคหบดี มาซื้อที่ดินเพื่อปลูกสร้างที่อยู่อาศัย เมื่อมีการตัดถนนสุขุมวิทเมื่อ พ.ศ. 2479 เมื่อเริ่มก่อสร้างเป็นถนนหินใส่ฝุ่น การจัดสรรที่ดินในบริเวณนี้เริ่มแรกโดยนายเอ อี นานา ได้ซื้อที่ดินแถบนี้ไว้มาก ได้เริ่มจัดสรรที่ดินของตนเป็นบริษัทแรกเป็นที่ดินซอยนานาแยกเข้าไปทั้งสองฟากของถนนสุขุมวิทในปัจจุบัน ต่อมามีเจ้าของที่ดินอื่น ๆ เริ่มเข้ามาพัฒนาด้วยเช่นกัน
ต่อมาเมื่อตัดถนนเพชรบุรีเมื่อ พ.ศ. 2503 ในช่วงปี พ.ศ. 2510 มีการสร้างสะพานข้ามคลองแสนเสบเพื่อเชื่อมถนนเพชรบุรีกับถนนสุขุมวิท ในช่วงสงครามเวียดนามเกิดสถานบริการและสถานบันเทิงระหว่างซอยนานาจนถึงแยกอโศก รวมถึงเกิดโรงแรมเพื่อรองรับชาวต่างชาติ โรงแรมที่มีชื่อเสียงเช่น โรงแรมแลนด์มาร์ก
ธนาคารประชาชนจีน
ธนาคารประชาชนจีน (中国人民银行 จงกั๋วเหรินหมินหยินหาง) เป็นธนาคารกลางของสาธารณรัฐประชาชนจีน มีอำนาจในการดูแลนโยบายการเงินและกำกับสถาบันการเงินในจีนแผ่นดินใหญ่ ในปี ค.ศ. 2017 ธนาคารประชาชนจีนถือเป็นธนาคารกลางที่ถือครองทรัพย์สินมากที่สุดในโลก
ธนาคารแห่งนี้ก่อตั้งเมื่อวันที่ 1 ธันวาคม ค.ศ. 1948 ในสมัยนายกรัฐมนตรีโจว เอินไหล จากการรวมกันระหว่างสามธนาคารคือ ธนาคารเหอเป่ย์, ธนาคารเปย์ไห่ ธนาคารกสิกรซีเป่ย์ เมื่อแรกก่อตั้งมีที่ทำการตั้งอยู่ที่เมืองฉือเจียจวงในมณฑลเหอเป่ย์ และได้ย้ายที่ทำการไปยังกรุงปักกิ่งในค.ศ. 1949 โดยทำหน้าที่เป็นทั้งธนาคารพาณิชย์และธนาคารกลางควบคู่กันไปจนกระทั่งมีการปฏิรูปเศรษฐกิจครั้งใหญ่ในค.ศ. 1978 จึงมีการแยกธนาคารพาณิชย์ออกจากธนาคารกลาง และจัดตั้งเป็นธนาคารพาณิชย์ของรัฐสี่แห่ง
ผู้ว่าการธนาคารประชาชนจีนจะถูกแต่งตั้งโดยการเสนอชื่อของนายกรัฐมนตรีจีนโดยผ่านความเห็นชอบจากสมัชชาประชาชนแห่งชาติ หากอยู่ในช่วงนอกสมัยการประชุม คณะกรรมการประจำสมัชชาฯจะทำหน้าที่เห็นชอบแทน การปลดผู้ว่าการธนาคารออกจากตำแหน่งก็ใช้หลักเกณฑ์เดียวกัน เมื่อได้ผู้ว่าการธนาคารแล้ว ผู้ว่าการธนาคารจะเป็นผู้เสนอชื่อรองผู้ว่าการให้นายกรัฐมนตรีแต่งตั้ง
ภาษาอาหรับปาเลสไตน์
ภาษาอาหรับปาเลสไตน์ (Palestinian Arabic) เป็นสำเนียงหนึ่งของภาษาอาหรับเลอวานต์ พูดโดยชาวปาเลสไตน์ โดยสำเนียงของชาวปาเลสไตน์ในชนบทมีความแตกต่างกันมาก โดยเฉพาะการออกเสียง qaf เป็น kaf ซึ่งแตกต่างจากภาษาอาหรับสำเนียงอื่นๆ แต่สำเนียงของชาวปาเลสไตน์ใกล้เคียงกับภาษาอาหรับเลอวานต์ทางเหนือ เช่นภาษาอาหรับซีเรียและภาษาอาหรับเลบานอน
ความแตกต่างจากภาษาอาหรับสำเนียงอื่นๆ
มีความแตกต่างระหว่างสำเนียงปาเลสไตน์กับสำเนียงของภาษาอาหรับเลอวานต์อื่นๆ ลักษณะเฉพาะอย่างหนึ่งของสำเนียงปาเลสไตน์คือออกเสียงคำกริยาที่มีฮัมซะหฺด้วย 'o' ในรูป imperfect ตัวอย่างเช่นรูป imperfect ของ اكل akala 'กิน' คือ آكل 'ākulu: ส่วนในสำเนียงปาเลสไตน์เป็น بوكل bokel. ในกาลิลี ประโยคที่ว่า "ฉันกำลังกิน" หรือ "ฉันกิน" คือ ana bokel, มากกว่า ana bakul ที่ใช้ในสำเนียงซีเรีย ana bakul ใช้โดยชาวเบดูอินทางใต้ ภาษาอาหรับปาเลสไตน์มีลักษณะบางอย่างของภาษาอาหรับอียิปต์ที่ทำให้แตกต่างจากภาษาอาหรับเลอวานต์คือ
สำเนียงย่อยของภาษาอาหรับปาเลสไตน์
ภาษาอาหรับปาเลสไตน์แบ่งเป็นสามกลุ่มคือ สำเนียงในเมือง สำเนียงชนบทและสำเนียงเบดูอิน สำเนียงในเมืองเป็นสำเนียงที่ใกล้เคียงกับภาษาอาหรับเลอวานต์ทางเหนือมากที่สุด ส่วนสำเนียงเบดูอินใกล้เคียงกับสำเนียงทางคาบสมุทรอาหรับ ความแตกต่างที่สำคัญได้แก่
อิทธิพลจากภาษาอื่น
ภาษาอาหรับปาเลสไตน์ได้รับอิทธิพลจากภาษาอราเมอิกซึ่งเคยใช้พูดในบริเวณเลอวานต์มาก่อนที่จะเปลี่ยนมาใช้ภาษาอาหรับ ชาวอาหรับที่เป็นพลเมืองของอิสราเอลมีแนวโน้มที่จะยืมคำศัพท์จากภาษาฮีบรูสมัยใหม่ โดยคำยืมบางคำถูกเปลี่ยนให้อยู่ในรูปคำของภาษาอาหรับ เช่น
เอ็กซ์-เมน '97
เอ็กซ์-เมน '97 (X-Men '97) เป็นซีรีย์แอนิเมชันทางโทรทัศน์ของอเมริกันที่กำลังจะออกอากาศ ซึ่งสร้างโดย โบ เดอมาโย สำหรับบริการสตรีมมิ่งช่องดิสนีย์+ โดยสร้างจากซูเปอร์ฮีโร่ทีมเอ็กซ์เมนของมาร์เวลคอร์มิก โดยเป็นการนำกลับมาทำใหม่ของซ๊รีส์ต้นฉบับเรื่อง X-Men: The Animated Series (1992–97) และเนื้อเรื่องจะดำเนินต่อจากที่ซีรีส์เดิมที่ค้างไว้ X-Men '97 ผลิตโดยมาร์เวลสตูดิโอแอนิเมชัน โดยมีเดอมาโยทำหน้าที่เป็นหัวหน้าผู้เขียนบท
นักแสดงหลายคนกลับมารับบทต่อจากซีรีส์ต้นฉบับ ได้แก่ แคล ด็อด, เลนอร์ แซนน์, จอร์จ บูซา, แคทเธอรีน ดิชเชอร์, คริส พอตเตอร์, อลิสัน ซีลี-สมิธ, เอเดรียน โฮ, คริสโตเฟอร์ บริตตัน, และ อลิสัน คอร์ต การคืนชีพของซีรีส์แอนิเมชันในช่วงปี ค.ศ. 1990 ได้รับการพูดถึงครั้งแรกในปี ค.ศ. 2019 โดยมีการประกาศอย่างเป็นทางการในเดือนพฤศจิกายน 2021ว่า X-Men '97 จะเป็นการมีส่วนร่วมของมาร์เวลสตูดิโอแอนิเมชันและเดอมาโย นี่เป็นโครงการ X-เมน เรื่องแรกจากมาร์เวลสตูดิโอส์ ตั้งแต่พวกเขาได้รับสิทธิ์ภาพยนตร์และโทรทัศน์ของตัวละครคืนจากเทว็นตี้เซ็นจูรีฟอกซ์
X-Men '97 มีกำหนดฉายในปลายปี ค.ศ. 2023 และจะประกอบด้วยตอนทั้งหมด 10 ตอน ฤดูกาลที่สองกำลังอยู่ในระหว่างการพัฒนา
นักแสดงและตัวละคร
นักแสดงต่อไปนี้มาจากซีรีส์ต้นฉบับจะกลับมารับบท โดยบางคนกลับมารับบทเดิมในขณะที่คนอื่นให้เสียงใหม่:
อิเลวฮาซู
อิเลวฮาซู (Ilhéu Raso) เป็นเกาะที่ไม่มีคนอาศัยอยู่ในหมู่เกาะบาร์ลาเวนตุ (Barlavento) ในประเทศกาบูเวร์ดี มีขนาด มีอิเลวบรังกุ (Ilhéu Branco) อยู่ทางด้านตะวันตกและเซานิโคเลา (São Nicolau) โดยมีระยะทาง 15 km จากเซานิโคเลา โดยเกาะนี้ ซันตาลูเซีย (Santa Luzia) และอิเลว บรังโก อยู่ในรายการมรดกโลกขององค์การยูเนสโก และเป็นส่วนหนึ่งของเขตคุ้มกัน Reserva Natural Integral de Santa Luzia
ปลาเทวดาจมูกยาว
ปลาเทวดาจมูกยาว หรือ ปลาเทวดาหน้ายาว (Longnose angelfish, Leopold's angelfish; ) ปลาน้ำจืดจำพวกปลาเทวดาชนิดหนึ่ง อยู่ในวงศ์ปลาหมอสี (Cichlidae)
ปลาเทวดาจมูกยาว มีลักษณะแตกต่างไปจากปลาเทวดาชนิดอื่น ๆ คือ มีส่วนลาดของหน้าผากยื่นยาวมากกว่าปลาเทวดาทั่วไปโดยเฉลี่ย นอกจากนี้ยังมีจุดใหญ่สีเข้มบนเส้นที่สี่ที่คาดลำตัวโดยบางตัวก็จะอยู่บริเวณติดกับครีบบน และลายเส้นเล็กที่อยู่ระหว่างเส้นใหญ่คาดตา และเส้นใหญ่คาดอกนั้น จะเป็นเส้นเล็กจาง ๆ 2 เส้น แทนที่จะเป็นเส้นจางเส้นเดียวเหมือนปลาเทวดาชนิดอื่น ตามลำตัวมีเหลือบเลื่อมสีฟ้าเปล่งประกายทั่วทั้งตัว พื้นลำตัวมีจุดประสีส้มกระจายไปทั่วทั้งบริเวณช่วงเอวไปถึงหาง และส่วนหน้าคือจากหัวจนถึงหน้าอกจะเป็นสีเขียวเหลือบน้ำเงิน บริเวณเส้นย่อยระหว่างเส้นคาดอก และเส้นคาดเอว จะมีจุดเล็ก ๆ หงิกงอ บริเวณแถบครีบบนต่อลำตัว ครีบต่าง ๆ ทั้งครีบบน และครีบล่างสั้นกว่าปลาเทวดาชนิดอื่น ทำให้แลดูตัวสั้นม่อต้อ บอบบางกว่าปลาเทวดาชนิดอื่น
มีความยาวเต็มที่ประมาณ 10 เซนติเมตร (4 นิ้ว) พบกระจา่ยพันธุ์ในลุ่มแม่น้ำอเมซอนและสาขา ในทวีปอเมริกาใต้ มักอาศัยอยู่ในแหล่งน้ำที่สภาพน้ำมีความเป็นกรดเป็นด่าง (pH) ประมาณ 5-5.5
เป็นปลาเทวดาที่ไม่ค่อยได้ัรับความนิยมเลี้ยงเป็นปลาสวยงามอย่างกว้างขวางเหมือนปลาเทวดาชนิดอื่น จึงมีราคาขายที่แพงกว่าปลาเทวดาทั่วไป
ไอซ์เบียร์
เป็นเรื่องเล่าลือกันว่า ไอซ์เบียร์นั้นคิดค้นขึ้นโดยไม่ได้ตั้งใจในระหว่างงานฉลอง ออคโทเบอร์เฟสต์ (Oktoberfest) ในเยอรมนี โดยในปีหนึ่งซึ่งมีอากาศเย็นเป็นพิเศษทำให้ บ็อคเบียร์ ซึ่งเป็นเบียร์ที่ใช้ในงานฉลองนั้นแข็งตัว ซึ่งผู้ดื่มได้สังเกตถึงรสชาติที่แตกต่างนี้ และ เรียกเบียร์นี้ว่า Eisbock
นกจาบฝนฮาซู
นกจาบฝนฮาซู (Raso lark, Alauda razae) หรือในชื่อ Cape Verde Islands lark, Raso Island lark, Raso short-toed lark และ Razo skylark เป็นนกเกาะคอนขนาดเล็ก พบเฉพาะในเกาะอิเลวฮาซูในประเทศกาบูเวร์ดี เป็นสมาชิกในสกุล Alaudidae ที่ใกล้สูญพันธุ์ อยู่ในสภาพภูมิอากาศที่แห้งแล้งมาก และถือว่าเป็นหนึ่งในนกที่รู้จักกันน้อยที่สุดในภูมิภาค Palaearctic ตะวันตก เนื่องจากความห่างไกลและการขาดการศึกษาของนักปักษีวิทยาอย่างมากในหมู่เกาะทั้งหมด
เน็กซัสเอส
เน็กซัสเอส (Nexus S; ชื่อรหัส Crespo ) เป็นสมาร์ตโฟนที่ถูกคิดค้นโดยกูเกิล ร่วมกับซัมซุง ถูกวางขายเมื่อปี พ.ศ. 2553 โดยเป็นสมาร์ตโฟนรุ่นแรกที่ใช้ระบบปฏิบัติการแอนดรอยด์ 2.3 "จิงเจอร์เบรด" และเป็นอุปกรณ์แอนดรอยด์รุ่นแรกที่มีระบบเนียร์ฟิลด์คอมมูนิเคชัน (เอ็นเอฟซี) ทั้งในฮาร์ดแวร์และซอฟต์แวร์ เน็กซัสเอสเป็นสมาร์ตโฟนที่ร่วมผลิตโดยกูเกิล นับตั้งแต่เอชทีซีดรีมหรือกูเกิลจี 1 และเน็กซัสวัน ซึ่งร่วมผลิตโดยเอชทีซี และรุ่นต่อจากเน็กซัสเอสคือกาแลคซี เน็กซัส ซึ่งถูกวางขายในปีถัดมา
นางเกาสุริยา
นางเกาสุริยา หรือในรามายณะฝั่งอินเดียเรียกว่า นางเกาศัลยา (Kaushalya) เป็นพระราชินีพระองค์หนึ่งของ อาณาจักรโกศล ในมหากาพย์ตำนานฮินดู จากเรื่อง รามายณะ พระนางเป็นพระมเหสีของ ท้าวทศรถ พระมารดาของ พระราม เป็นพระราชินีองค์ใหญ่ของ อโยธยา
ในรามายณะฉบับอินเดีย
พระนางเป็นพระราชธิดาของพระเจ้าสุโกศล กับนางอมฤตประภา เชื้อพระวงศ์ชาวทักษิณาโกศล ที่แผ่นดินเกิดของพระนาง มีวัดที่สร้างขึ้นเพื่ออุทิศให้พระนางก็คือ วัดมาตาเกาศัลยา ซึ่งเป็นวัดแห่งเดียวในโลกที่อุทิศให้กับนางเกาสุริยา
พระรามออกจากกรุงอโยธยาเป็นเวลาสิบสี่ปี พระราม นางสีดา และพระลักษณ์ต้องแต่งกายด้วยฉลองพระองค์ย้อมเปลือกไม้ที่พระนางไกยเกษีมอบให้สวมใส่ ขึ้นรถม้าซึ่งขับโดยสุมันตรา และรายล้อมไปด้วยชาวเมือง โดยมีท้าวทศรถเสด็จออกตามมาจากพระราชวังพร้อมกับพระมเหสีทั้งสาม ทั้งท้าวทศรถและนางเกาสุริยาเสด็จตามรถม้าไปอย่างรวดเร็วจนพระรามต้องบอกสุมันตราให้เร่งฝีเท้าเพื่อให้ทั้งสองพระองค์ตามพระองค์ไม่ทัน พระราชินีเกาสุริยาเป็นอวตารของธารา (พราหมณี) ภริยาของโทรณาวสุ โดยนางได้รับพรจากพระวิษณุว่า - "ข้าจะเกิดเป็นลูกชายของเจ้าใน "เตรตายุค"
เมื่อพระสวามีสิ้นพระชนม์ พระนางจึงครองตำแหน่งมเหสีแห่งอาณาจักรโกศล จวบจนพระราชโอรสเสด็จขึ้นครองราชย์
ในช่วงรัชสมัยของพระราม นางได้อยู่ในฐานะพระพันปี (พระมารดาของกษัตริย์)
พระนางเป็นพระมเหสีร่วมกับ นางสุมิตรา และ นางไกยเกษี
สนามกีฬาแห่งชาติไบรีกี
สนามกีฬาแห่งชาติไบรีกี (Bairiki National Stadium) เป็นสนามกีฬาที่ตั้งอยู่ในไบรีกี เขตเซาท์ตาระวา ประเทศคิริบาส สนามกีฬานี้ถูกใช้เป็นสนามเหย้าของฟุตบอลทีมชาติคิริบาสและมีความจุอยู่ที่ 2,500 ที่นั่ง
ฟุตบอล
สนามกีฬาแห่งนี้เป็นสนามเหย้าของฟุตบอลทีมชาติคิริบาส แต่ถึงอย่างนั้นสนามแห่งนี้กลับไม่เคยได้จัดการแข่งขันในระดับนานาชาติเลยเนื่องจากพื้นสนามนั้นมีลักษณะเป็นพื้นทรายไม่ใช่พื้นหญ้า ทำให้ทีมชาติคิริบาสไม่เคยได้ลงเล่นที่ประเทศตัวเองเลยสักครั้งในเกมระดับนานาชาติ
การที่สนามเหย้าแห่งนี้ยังเป็นพื้นทรายอยู่ทำให้ฟุตบอลทีมชาติคิริบาสยังไม่ได้เป็นสมาชิกของฟีฟ่าอย่างเป็นทางการ
วันหยุดในประเทศยูเครน
ต่อไปนี้เป็นวันหยุดราชการในประเทศยูเครน
ยุทธการที่วอร์ซอ (ค.ศ. 1920)
ยุทธการที่วอร์ซอ (Polish: Bitwa Warszawska, Russian: Варшавская битва, transcription: Varshavskaya bitva, Ukrainian: Варшавська битва, transcription: Varshavsʹka bytva), ยังเป็นที่รู้จักกันคือ ปาฏิหาริย์ที่แม่น้ำวิสตูลา (Polish: Cud nad Wisłą), เป็นชุดการสู้รบที่ส่งผลทำให้โปแลนด์ได้รับชัยชนะอย่างเด็ดขาดในปี ค.ศ. 1920 ในช่วงสงครามโปแลนด์–โซเวียต
โปแลนด์ซึ่งใกล้จะปราชัยโดยสิ้นเชิง แต่กลับสามารถขับไล่และเอาชนะกองทัพแดงไปได้ สิ่งนี้ทำให้วลาดีมีร์ เลนิน ผู้นำบอลเชวิคได้เรียกว่า "เป็นความพ่ายแพ้อย่างใหญ่หลวง" สำหรับกองทัพของเขา
ภายหลังโปแลนด์เข้ารุกเคียฟ กองทัพโซเวียตได้เปิดฉากโจมตีตอบโต้กลับซึ่งประสบความสำเร็จในช่วงฤดูร้อน ค.ศ. 1920 ได้บีบบังคับให้กองทัพโปแลนด์ต้องล่าถอยไปยังทางตะวันตกด้วยความระส่ำระสาย กองทัพโปแลนด์ซึ่งดูเหมือนว่าใกล้จะแตกสลายและผู้สังเกตการณ์ได้คาดการณ์ถึงชัยชนะอย่างเด็ดขาดของโซเวียต
ยุทธการที่วอร์ซอซึ่งเป็นการสู้รบตั้งแต่วันที่ 12-25 สิงหาคม ค.ศ. 1920 ในขณะที่กองทัพแดงซึ่งอยู่ภายใต้บังคับบัญชาการโดยมีคาอิล ตูคาเชฟสกี ได้เคลื่อนทัพเข้าใกล้สู่กรุงวอร์ซอ เมืองหลวงของโปแลนด์และป้อมปราการมอลลินที่อยู่ใกล้เคียง เมื่อวันที่ 16 สิงหาคม กองทัพโปแลนด์ซึ่งอยู่ภายใต้บังคับบัญชาการโดยยูแซฟ ปิวซุดสกี ได้โจมตีตอบโต้กลับจากทางใต้ เข้าขัดขวางการรุกของข้าศึก ทำให้กองทัพรัสเซียต้องล่าถอยอย่างไม่เป็นระเบียบซึ่งไปทางตะวันออกและแนวหลังแม่น้ำเนมาน การสูญเสียโดยประมาณของรัสเซียนั้นมีผู้เสียชีวิต 10,000 นาย สูญหาย 500 นาย บาดเจ็บ 30,000 นาย และถูกจับเป็นเชลย 66,000 นาย เทียบเท่ากับการสูญเสียโดยประมาณของโปแลนด์ซึ่งมีผู้เสียชีวิต 4,500 นาย สูญหาย 10,000 นาย และบาดเจ็บ 22,000 นาย
ความพ่ายแพ่อย่างย่อยยับของกองทัพแดง ทำให้วลาดีมีร์ เลนิน ผู้นำของบอลเชวิคได้เรียกว่า "เป็นความพ่ายแพ้อย่างใหญ่หลวง" สำหรับกองทัพของเขา ในเดือนต่อมา ชัยชนะที่ตามมาอีกหลายครั้งของฝ่ายโปแลนด์ทำให้ประเทศโปแลนด์ได้รับเอกราชและนำไปสู่การลงนามสนธิสัญญาสันติภาพกับโซเวียตรัสเซียและโซเวียตยูเครนในปีนั้นถัดมา ซึ่งเป็นการรับรองถึงชายแดนทางตะวันออกของรัฐโปแลนด์จนถึงปี ค.ศ. 1939
อิโมเจน ฮีป
อิโมเก็น ฮีป (Imogen Heap) เกิดเมื่อวันที่ 9 ธันวาคม ค.ศ. 1977 ที่ลอนดอน เป็นเป็นนักร้อง นักแต่งเพลง ชาวอังกฤษ ที่เคยร่วมงานกับวงฟรูฟรู นอกจากนั้นได้รับการเสนอชื่อเข้าชิงรางวัลแกรมมี สาขาศิลปินหน้าใหม่ยอดเยี่ยม และ อิโมเก็น ฮีป ได้ออกอัลบั้มเดียวชุดแรก คือ Speak for Yourself ในปี 2005 และ อัลบั้มล่าสุด คือ Ellipse. ในปี 2009
โนเวย์เอาท์ (2007)
โนเวย์เอาท์ 2007 เป็นรายการมวยปล้ำของดับเบิลยูดับเบิลยูอี จัดเมื่อวันที่ 18 กุมภาพันธ์ ค.ศ. 2007 โดยเป็นครั้งที่ 9 ที่จัดขึ้นในปี 2007 และเป็นการปล้ำทั้ง 3 ค่าย ได้แก่ รอว์, สแมคดาวน์ และ อีซีดับเบิลยู
บลานซ์แห่งนาวาร์
บลานซ์แห่งนาวาร์ สมเด็จพระราชินีแห่งฝรั่งเศส (Blanche of Navarre หรือ Blanche d'Évreux) (ค.ศ. 1331 - ค.ศ. 1398) บลานซ์แห่งนาวาร์ทรงเป็นสมเด็จพระราชินีแห่งฝรั่งเศสในพระเจ้าฟิลิปที่ 6 ในปี ค.ศ. 1350
เจ้าหญิงบลานซ์เป็นพระขนิษฐาในพระเจ้าชาร์ลส์ที่ 2 แห่งนาวาร์ และมาเรีย สมเด็จพระราชินีแห่งนาวาร์ พระองค์เป็นพระราชปนัดดาทางพระมารดาในพระเจ้าหลุยส์ที่ 10 แห่งฝรั่งเศสกับพระมเหสีองค์แรกมาร์เกอรีตแห่งเบอร์กันดี ถ้าสตรีได้รับอนุญาตให้สืบราชบัลลังก์ฝรั่งเศสแล้วพระราชมารดาของพระองค์ก็จะเป็นผู้สืบราชบัลลังก์หลังจากการเสด็จสวรรคตของพระเชษฐาต่างพระมารดาพระเจ้าจอห์นที่ 1 แห่งฝรั่งเศส
เจ้าหญิงบลานซ์ทรงเสกสมรสกับพระเจ้าฟิลิปที่ 6 เมื่อวันที่ 11 มกราคม ค.ศ. 1350 เป็นพระอัครมเหสีองค์ที่สองหลังจากพระราชินีฌานน์ผู้สิ้นพระชนม์ด้วยโรคระบาด พระราชินีบลานซ์และพระเจ้าฟิลิปมีพระราชธิดาด้วยกันพระองค์หนึ่ง – ฌานน์ผู้หมั้นหมายที่จะเสกสมรสกับพระเจ้าจอห์นที่ 1 แห่งอารากอนแต่เสด็จสิ้นพระชนม์ระหว่างการเดินทางไปอารากอน
พระราชินีบลานซ์ทรงมีความสนพระทัยในการเล่นแร่แปรธาตุและทรงมีห้องทดลองของพระองค์เองในปราสาท พระราชินีบลานซ์สิ้นพระชนม์เมื่อ ค.ศ. 1398
ดูเพิ่ม
1331 1398
ดับเบิล อินทิเกรตเตอร์
ใน ทฤษฎีระบบควบคุม ดับเบิล อินทิเกรตเตอร์ (double integrator) คือตัวอย่างหนึ่งของแบบจำลองระบบควบคุมอันดับสอง โดยแบบจำลองนี้สามารถอธิบายพลวัตของมวลที่เคลื่อนที่ในปริภูมิหนึ่งมิติภายใต้อิทธิพลของสัญญาณขาเข้าแปรตามเวลา
แบบจำลองปริภูมิสถานะ
แบบจำลองปริภูมิสถานะของดับเบิล อินทิเกรตเตอร์ จะเห็นได้ว่าสัญญาณขาออก \textbf{y} คืออนุพันธ์อันดับสองของสัญญาณขาเข้านั้นเอง \textbf{u} และนี้จะเป็นที่มาของการเรียกระบบเช่นนี้ว่า ดับเบิล อินทิเกรตเตอร์
ฟังก์ชันส่งผ่าน
เราสามารถหาฟังก์ชันส่งผ่าน ของดับเบิล อินทิเกรตเตอร์ ได้โดยอาศัยการแปลงการแปลงลาปลาซ ของแบบจำลองปริภูมิสถานะซึ่งเราจะได้ว่า
กรุงเทพประกันภัย
ประวัติบริษัท
บริษัท กรุงเทพประกันภัย จำกัด (มหาชน) ก่อตั้งเมื่อวันที่ 15 เมษายน พ.ศ. 2490 ภายใต้ชื่อ บริษัท เอเซียพาณิชย์ประกันสรรพภัย จำกัด โดยการบริหารงานของชิน โสภณพนิช ผู้ก่อตั้งและบุกเบิกธนาคารกรุงเทพ ตั้งอยู่ที่ ถนนอนุวงศ์ เขตสัมพันธวงศ์ ต่อมาในปี พ.ศ. 2499 ได้ย้ายสำนักงานมาอยู่ที่อาคารเอเชีย ถนนเสือป่า ในปี พ.ศ. 2507 เปลี่ยนชื่อเป็นบริษัท กรุงเทพประกันภัย จำกัด
ในปีพ.ศ. 2511 สร้างสำนักงานแห่งใหม่บนถนนสีลม และได้เข้าตลาดหลักทรัพย์แห่งประเทศไทย และได้แปรสภาพเป็นบริษัท (มหาชน) จำกัด ในชื่อภาษาไทยว่า "บริษัท กรุงเทพประกันภัย จำกัด (มหาชน)" และชื่อสากลว่า Bangkok Insurance Public Company Limited ในวันที่ 1 กรกฎาคม พ.ศ. 2536 และในปี พ.ศ. 2542 บริษัท ได้ย้ายสำนักงานมายังทำเลสาทร ณ อาคารกรุงเทพประกันภัย ถนนสาทรใต้ แขวงทุ่งมหาเมฆ เขตสาทร กรุงเทพฯ 10120 ต่อมาในวันพฤหัสบดีที่ 24 สิงหาคม พ.ศ. 2566 ทาง บมจ.กรุงเทพประกันภัยฯ ได้จับมือร่วมกับ บมจ.ธนาคารกรุงเทพ เปิดตัวบัตรเครดิตร่วมกรุงเทพประกันภัย วีซ่า/มาสเตอร์การ์ด แพลทินัม ธนาคารกรุงเทพ เพื่อรับสิทธิประโยชน์ทางด้านประกันภัยให้ผู้ถือบัตร ผู้ถือบัตรสามารถเอาเงินชำระเบี้ยประกันภัยรถยนต์ ประกันภัยทางทะเล ประกันอุบัติเหตุ ประกันภัยโรคมะเร็ง และประกันภัยออฟฟิศซินโดรม ผู้สนใจสมัครบัตรเครดิตร่วมฯได้ตั้งแต่บัดนี้เป็นต้นไป
ปลาเทวดาอัลตั้ม
ปลาเทวดาอัลตั้ม (Altum angelfish, Deep angelfish; ) ปลาน้ำจืดชนิดหนึ่ง จำพวกปลาเทวดา ในวงศ์ปลาหมอสี (Cichlidae)
เอซี/ดีซี
เอซี/ดีซี (AC/DC, เขียน ACϟDC) เป็นวงร็อกออสเตรเลีย ก่อตั้งวงในซิดนีย์ ในปี 1973 โดยพี่น้องแมลคัมและแอนกัส  ยัง ถึงแม้ว่าโดยทั่วไปจะจำแนกวงนี้ว่าเป็นแนวฮาร์ดร็อกและถือว่าเป็นผู้บุกเบิกดนตรีเฮฟวีเมทัล  แต่พวกเขาก็มักจะจำแนกแนวเพลงพวกเขาว่าเป็น "ร็อกแอนด์โรล"
กลุ่มอัลฟา
กลุ่มอัลฟา มีชื่ออย่างเป็นทางการว่า กองบัญชาการ "เอ" แห่งศูนย์ปฏิบัติการพิเศษหน่วยความมั่นคงกลาง (TsSN FSB) เป็นสเปซนาซสังกัดคณะกรรมาธิการกิจการความมั่นคงแห่งรัฐ หรือ เคจีบี ก่อตั้งในช่วงฤดูร้อนของปี พ.ศ. 2517 หลังจากเหตุการณ์จี้เครื่องบินในสหภาพโซเวียต ผู้ดำริให้ทำการก่อตั้งคือ ยูรี อันโดรปอฟ (Ю. В. Андропова) ผู้อำนวยการเคจีบีในขณะนั้น ปัจจุบันสังกัดหน่วยความมั่นคงกลาง หรือ FSB (ФСБ)
เอซี/ดีซี
เอซี/ดีซี เผชิญกับการเปลี่ยนสมาชิกในวงหลายหน ก่อนที่จะออกอัลบั้มชุดแรก High Voltage ในปี 1975 สมาชิกของวงเริ่มคงตัวเมื่อมือเบส มาร์ก อีแวนส์มาแทนที่ คลิฟ วิลเลียมส์ ในปี 1977 ต่อมาในปี 1979 วงได้บันทึกเสียงอัลบั้มที่ประสบความสำเร็จอย่างยิ่งในชื่อชุด Highway to Hell นักร้องนำและผู้ร่วมเขียนเพลง บอน สก็อต เสียชีวิตเมื่อวันที่ 19 กุมภาพันธ์ ค.ศ. 1980 หลังจากคืนที่ดื่มแอลกอฮอล์อย่างหนัก วงได้ตัดสินใจแยกวงไป แต่แล้วอดีตนักร้องวงกอร์ดี ที่ชื่อไบรอัน จอห์นสันก็ถูกเลือกให้มาแทนที่สก็อต ต่อมาในปีนั้นวงออกอัลบั้มชุดที่ขายดีที่สุดของวงในชื่อชุด Back in Black
อัลบั้มถัดมาของวง Those About to Rock We Salute You ก็ประสบความสำเร็จอย่างสูงและถือเป็นอัลบั้มแรกของวงที่สามารถขึ้นอันดับ 1 ในสหรัฐอเมริกา เอซี/ดีซี เริ่มเสื่อมความนิยมลงไปหลังจากมือกลอง ฟิล รัดด์ถูกไล่ออกในปี 1983 และถูกแทนที่ด้วยไซมอน ไรต์ (ต่อมาร่วมวงกับดิโอ) ฟิล รัดด์กลับมาอีกครั้งในปี 1994 (หลังจากสเลดถูกให้ออกจากวง) และเขาได้ทำงานใหอัลบั้มปี 1995 ชุด Ballbreaker ในปี 2000 ออกผลงานอัลบั้มชุด Stiff Upper Lip ได้รับเสียงตอบรับที่ดีจากนักวิจารณ์ ทางวงออกผลงานชุดล่าสุด Black Ice เมื่อวันที่ 20 ตุลาคม ค.ศ. 2008
เอซี/ดีซี มียอดขายอัลบั้มมากกว่า 200 ล้านชุดทั่วโลก รวมถึงขายอัลบั้มในสหรัฐอเมริกาได้กว่า 71 ล้านชุด อัลบั้มชุด Back in Black มียอดขายราว 45 ล้านชุดทั่วโลก โดยมียอดขายเฉพาะในสหรัฐอเมริกาเพียงแห่งเดียวที่ 22 ล้านชุด ซึ่งถือเป็นอัลบั้มที่มียอดขายมากที่สุดเป็นอันดับที่ 5 เอซี/ดีซี ติดอยู่อันดับที่ 4 ของการจัดอันดับทางช่องวีเอชวันในหัวข้อ "100 ศิลปินฮาร์ดร็อกที่ยอดเยี่ยมที่สุด" และอันดับ 7 ของการจัดอันดับทางช่องเอ็มทีวี ในหัวข้อ "วงเฮฟวีเมทัลที่ยอดเยี่ยมที่สุดตลอดกาล" ในปี 2004 พวกเขาติดอยู่อันดับที่ 72 ทางนิตยสารโรลลิงสโตน ในหัวข้อ 100 ศิลปินที่ยอดเยี่ยมที่สุดตลอดกาล
พื้นภูมิหลังและชื่อ
พี่น้อง แมลคัมและแอนกัส และจอร์จ ยัง เกิดใน กลาสโกว์, ประเทศสกอตแลนด์ , และย้ายไปซิดนีย์กับครอบครัวของพวกเขาในปี 1963 , จอร์จได้เรียนรู้วิธีเล่นกีตาร์ , และเขาก็ได้เป็นสมาชิกวง The Easybeats เป็นหนึ่งในวงที่มีความประสบความสำเร็จในช่วงยุค 1960 ในประเทศออสเตรเลีย , ในปี 1966 , พวกเขาเริ่มเป็นที่รู้จักในวงกว้างและเริ่มมีชื่อเสียงจากเพลง Friday on My Mind แมลคัม เดินตามรอยจอร์จโดยเล่นวงในเมือง Newcastle, New South Wales และก่อตั้งวง Velvet Underground (อย่าสับสนกับวงดนตรีนิวยอร์กที่ใช้ชื่อว่า The Velvet Underground) พี่ชายคนโตของพวกเขา อเล็ก ยังคงใช้ชีวิตอยู่ในสหราชอาณาจักรและไล่ตามความฝันทางดนตรีในปี 1967 , อเล็กซานเดอร์ฟอร์มวงโดยทำหน้าที่มือเบสในกรุงลอนดอนกับวง Grapfruit โดยมีอีกชื่อว่า The Grapeful และอดีตสมาชิกจาก Tony Rivers และวง The Castaways , John Perry , Geoff Swettenham และ Pete Swettenham
แมลคัมและแอนกัส ยัง คิดค้นที่จะตั้งชื่อไอเดียกับน้องสาวของเขา, มาร์กาเร็ต ยัง , เห็นชื่อย่อ AC/DC ของจักรเย็บผ้า โดยคำว่า AC/DC เป็นคำย่อที่มีความหมายว่า ไฟฟ้ากระแสสลับ (AC) /ไฟฟ้ากระแสตรง (DC) ทางวิชาไฟฟ้า , สองพี่น้องรู้สึกว่าชื่อนี้เหมาะที่จะเป็นชื่อวงอย่างมาก , และเปรียบเหมือนแรงขับเคลื่อนสำคัญให้กับวง AC/DC เป็นตัวเด่นชัดเหมือนเขียนเขียนตัวอักษร แม้ว่าวงจะถูกเรียกขานในนาม Acca Dacca ในประเทศออสเตรเลีย รูปวง AC/DC เป็นสายฟ้าอยู่กึ่งกลาง แบ่งแยกกับคำ AC และ DC และรูปนี้ยังคงใช้ทุกสตูดิโออัลบั้ม , แต่ยกเว้นเฉพาะอัลบั้ม Dirty Deeds Done Dirt Cheap  ในเวอร์ชันนานาชาติ.
ช่วงแรก
ในเดือนพฤศจิกายน 1973, แมลคัมและแอนกัส ยังฟอร์มวง AC/DC ขึ้นและได้รับเลือก Larry Van Kriedt มาทำหน้าที่มือเบส , Dave Evans ร้องนำ , และได้ Colin Burgess จากวง Masters Apprentices มาทำหน้าที่มือกลอง
โดยแอนกัส ยังได้มักมีลักษณะเฉพาะคือการใส่ชุดแบบนักเรียนขึ้นคอนเสริ์ตอยู่หลายหน, ไอเดียนี้มาจากน้องสาวของเขา มาร์กาเร็ต , แอนกัสพยายามที่จะหาชุดแหวกแนวขึ้นคอนเสริ์ต เช่น ; ศึกตำนานหน้ากากโซโร สไปเดอร์-แมน , กอลลิล่า และการล้อเลียนซูเปอร์แมน , ในชื่อ Super-Ang ในช่วงเวลาเดียวกันนี้ , มีสมาชิกภายในวงใส่ชุดที่ดึงดูหรือชุดผ้าตุ่น โดยอาจจะมีความคล้ายคลึงกับวง Skyhoods จากเมือง เมลเบิร์น โดยวง Skyhoods มักขึ้นแสดงด้วยชุดที่แหวกแนวเป็นประจำอยู่บ่อยครั้ง
พี่น้องตระกูลยัง ตัดสินใจบอกกับเดฟ อีแวนส์ไม่เหมาะที่จะเป็นฟร้อนแมนท์ของวงเพราะพวกเขาเหมาะที่จะเป็น แกลมร็อก เฉกเช่น Gary Glitter บนเวที, เดฟ อีแวนส์ทำหน้าที่เป็นผู้จัดการกับวงเป็นครั้งเป็นคราว ๆ , Dennis Laughlin อดีตนักร้อง Sherbet (ก่อน Daryl Braithwaite จะขึ้นมาเป็นนักร้อง) , Dave Evans ไม่ได้เดินตามรอย Dennis Laughlin , ซึ่งก็มีส่วนทำให้ความรู้สึกที่ไม่ดีของวงดนตรีที่มีต่อ Evans
การเดินทางเริ่มต้น (1974-77)
ในเดือนกันยายน 1974 Bon Scott ผู้มีประสบการณ์ทางด้านการร้องและเป็นเพื่อนของ George Young ได้เข้ามาแทนที่ Dave Evans หลังเพื่อนของเขา Vince Lovegrove แนะนำให้แก่ George Youngเหมือนเฉกเช่นคู่หูยัง Bon Scott เกิดในประเทศสก็อตแลนต์ก่อนจะอพยพถื่นฐานไปยังออสเตรเลียในวัยเด็ก, โดยทางวงได้อัดเทปเพียงหนึ่งซิงเกิ้ลกับ Dave Evans "Can I Sit Next To You, Girl" / "Rockin' in the Parlour"; ท้ายที่สุดเพลงนี้ถูกแก้และอัดใหม่โดย Bon Scott โดย Can I Sit Next To You Girl แทร็กที่ 7 ในอัลบั้ม TNT (1975) และเป็นแทร็กที่ 6 ในอัลบั้ม High Voltage (1976) ในเวอร์ชันนานาชาติ
ในระหว่างช่วงปี 1974 และ 1977 ยังคงได้รับความช่วยเหลือโดยปรากฏอยู่ในรายการทอล์กโชว์ Molly Meldrum's Countdown, บริษัทการกระจายเสียงและแพร่ภาพอเมริกัน (ABC) กล่าว AC/DC เป็นหนึ่งในวงยอดนิยมและประสบความสำเร็จในออสเตรเลีย โดยการแสดงของพวกเขาใน 3 เมษายน 1977 เป็นการปรากฏในทีวีครั้งสุดท้ายหลังจากห่างเหินมากกว่า 20 ปี
ปลาเทวดาอัลตั้ม
กระจายพันธุ์ในลุ่มแม่น้ำอเมซอน, ตอนเหนือของแม่น้ำโอริโนโก และตอนเหนือของแม่น้ำริโอเนโกร ในประเทศโคลัมเบีย และเวเนซุเอลา ในลุ่มน้ำที่มีพืชไม้น้ำขึ้นหนาแน่น สภาพน้ำมีความเป็นกรดเป็นด่าง (pH) ตั้งแต่ 4.8-6.2